ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....หญ้าแพรก
...l...เจอนักธุรกิจและนายแบงก์หลายคน หญ้าแพรกถึงกับเซ็ง เพราะทุกคนถอนหายใจพร้อมกับบ่นว่า เศรษฐกิจกำลังจะไปได้ดี แต่ก็ต้องมาเจอปัญหาการเมือง และดูไม่ออกว่าม็อบเสื้อแดงจะขยายวงกว้างและรุนแรงแค่ไหน 
...l...แต่ที่แน่ๆ แบงก์ชาติสั่งธนาคารพาณิชย์สำรองเงินเต็มที่ เพื่อรองรับการแห่ถอนเงินจากลูกค้าที่จะถอนเงินไปเตรียมไว้ใช้สามวันในช่วงเสื้อแดงชุมนุม เพราะคาดว่าการจราจรใน กทม. จะเป็นอัมพาต ส่วนตู้เอทีเอ็มในจุดเสี่ยงที่มีการชุมนุม คาดว่าหากเงินหมดตู้แบงก์ก็คงไม่เติมเงิน เพราะเสี่ยงต่อการได้รับความเสียหาย
...l...อย่าว่าแต่เศรษฐกิจประเทศเราจะได้รับผลกระทบจากปัญหาการเมืองเลย หญ้าแพรกไปดูเขื่อนน้ำงึมกับผู้บริหารเอ็กซิมแบงก์มา แอบถามผู้ประกอบการโรงแรมชาวลาวที่หลวงพระบาง ก็ได้ยินเสียงบ่นอุบว่า ตั้งแต่ไทยมีม็อบไปปิดสนามบิน นักท่องเที่ยวที่มาหลวงพระบางก็ลดลงไปเยอะ
เห็นไหมว่าปัญหาการเมืองของไทยสร้างปัญหาเศรษฐกิจมากมายให้กับประเทศไทยเองและประเทศเพื่อนบ้าน 
คนดีใจเห็นจะมีแต่กัมพูชาที่ได้อดีตนายกฯ ทักษิณ ชินวัตร ไปเป็นที่ปรึกษาเศรษฐกิจ เศรษฐกิจคงรุ่งโรจน์สมใจนึกบางลำพูคุณพี่ฮุนเซนเขา
...l...ในที่สุด เลขาธิการ คปภ. จันทรา บูรณฤกษ์ ก็ประกาศเสียงดังฟังชัดๆ ว่า จะไม่มีการปิดบริษัท ฟินันซ่าประกันชีวิต แม้แผนฟื้นฟูบริษัทจะยังไม่ผ่านการพิจารณา เพราะเกรงว่าจะมีผลกระทบต่อความเชื่อมั่นของระบบ
หญ้าแพรกว่า การให้โอกาสแก้ตัวเป็นสิ่งดี แต่ถ้าให้โอกาสแล้วทำไม่ได้ ก็ต้องให้โอกาสไปเรื่อยๆ อย่างไม่มีที่สิ้นสุด แทนที่จะเป็นผลดี น่าจะสร้างผลเสียมากกว่า เพราะหากเกิดลัทธิเอาอย่างอีกสัก 34 บริษัท คงสนุกพิลึก ฮ่าๆๆๆ
...l...เสียงดังฟังชัดๆ มาจากนายแบงก์รัฐหลายคนว่า คนโปรดของรัฐบาลยามนี้ไม่มีใครเกินคุณพี่ เลอศักดิ์ จุลเทศ ผู้อำนวยการแบงก์ออมสิน ที่ทำอะไรก็ถูกใจรัฐบาลไปโหมด 
ส่วนเอ็กซิมแบงก์ปีนี้ได้เปลี่ยนประธานกรรมการคนใหม่แน่ เพราะ ณรงค์ชัย อัครเศรณี จะมีอายุครบ 65 ปี ในปลายปีนี้ ต้องสรรหากันใหม่แล้วละค่ะ
...l...ก่อนจากกันวันนี้ ชักหวั่นใจกับการสอบสวนคดีคอร์แบงกิงของ ธอส. ที่ ป.ป.ช.สั่งสอบ งานนี้ไม่ใครก็ใครจะต้องโดนโทษทางวินัยแน่นอน